«Զոհաբերություն և դավաճանություն, մինչև ե՞րբ» Վազգեն Սիսլյան
Channel: Western Armenia TV
Date: 04/02/2022

Western Armenia TV-ի եթերում   Հայաստանի ազատագրության հայ գաղտնի բանակի անդամ, Վան գործողության խմբապետ Վազգեն Սիսլյանը ներկայացրեց Հայկական լեգիոնի դերի, նշանակության և գաղափարախոսության մասին իր պատկերացումները, նշելով, որ լեգիոնում ծառայող յուրաքանչյուր մարտիկ հարգանքի է արժանի, քանի որ նրանք  կռվել են հանուն հայրենիքի ազատագրման, սակայն ցավով պետք է նշել, որ նրանք դավաճանվեցին և նրանց կատարած գործողություններին այլևս ընթացք չտրվեց։ Նա խոսեց նաև Հայաստանի ազատագրության հայ գաղտնի բանակում իր կատարած գործողություններից, մասնավորապես հիշատակելով «Վան» գործողությունը, որտեղ 4 հոգուց բաղկացած խմբի գլխավոր նպատակն հայերի դեմ իրագործված ցեղասպանության  զարհուրելի իրադարձությունների վրա լույս սփռելն և հայության կրած տանջանքների բարձրաձայնումն էր, և նրանք կարողացան հաջողել տարբեր ատյաններում, դրա մասին խոսելուց՝ մինչև արդար դատավարություն։
Վազգեն Սիսլյանը անդրադարձավ նաև ՀՀ բանակին, նշելով բարոյահոգեբանական վիճակի, ինչպես նաև բանակում իրական գաղտնիության սկզբունքի մասին, որն այսօր բացակայում է։ Եզրափակելով հարցազրույցը նա ասաց, որ այսօր կա հրաշալի երիտասարդություն, որոնց հետ հանդիպումների ժամանակ նա հորդորում է չմոռանալ Արևմտյան Հայաստանը և պայքարել նրա համար։